OpenLLM-France/wikimedia huggingface dataset:
# Florence (Minnesota)

Florence és una població dels Estats Units a l'estat de Minnesota. Segons el cens del 2000 tenia 61 habitants.

## Demografia

Segons el cens del 2000, Florence tenia 61 habitants, 21 habitatges, i 17 famílies. La densitat de població era de 94,2 habitants per km².
Dels 21 habitatges en un 42,9% hi vivien nens de menys de 18 anys, en un 71,4% hi vivien parelles casades, en un 4,8% dones solteres, i en un 19% no eren unitats familiars. En el 14,3% dels habitatges hi vivien persones soles el 4,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,9 i el nombre mitjà de persones que vivien en cada família era de 3,24.
Per edats la població es repartia de la següent manera: un 34,4% tenia menys de 18 anys, un 6,6% entre 18 i 24, un 29,5% entre 25 i 44, un 23% de 45 a 60 i un 6,6% 65 anys o més.
L'edat mediana era de 30 anys. Per cada 100 dones de 18 o més anys hi havia 122,2 homes.
La renda mediana per habitatge era de 43.125 $ i la renda mediana per família de 58.125 $. Els homes tenien una renda mediana de 13.750 $ mentre que les dones 31.250 $. La renda per capita de la població era de 16.312 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 7 agost 2010].
* ↑ «Geographic Comparison Table- Florence». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 7 agost 2010].
# Ferguson Research Ltd.

Harry Ferguson Research Limited va ser un equip britànic de cotxes de competició que va arribar a disputar curses a la Fórmula 1. La companyia Ferguson va ser creada la temporada 1961 de Fórmula 1 per Harry Ferguson com una branca de la seva pròpia empresa, i la va fer debutar a la F1 el pilot Jack Fairman, al GP de la Gran Bretanya essent desqualificat de la cursa per qüestions mecàniques antireglamentàries. Ferguson no va tornar a disputar cap GP més de Fórmula 1 com a escuderia pròpia però les seves tasques en el món de la competició en la construcció de vehicles amb la tracció a les 4 rodes van tornar anys més tard a la F1 amb equips com Matra i McLaren que van construir monoplaces amb els sistemes Ferguson de quatre rodes motrius.

## Resultats a la F1

| Any | Pilot | 1 | 2 | 3 | 4 | 5 | 6 | 7 | 8 | Posició | Punts |
| 1961 | Jack Fairman | MON | HOL | BEL | FRA | GBR DSQ | ALE | ITA | USA | - | 0 |

## Palmarès a la F1

* Curses: 1
* Victòries: 0
* Podiums: 0
* Punts: 0

## Enllaços externs

* Web dels tractors Massey Ferguson.
# Raimon Fors i Cornet

Raimon Fors i Cornet (Barcelona, 7 de gener de 1791 - Barcelona, 28 de novembre de 1859) fou un farmacèutic i catedràtic de farmàcia català.
Estudià Farmàcia, i en 1808 fou admès com alumne intern en l'Hospital de la Santa Creu de Barcelona. L'any següent fou nomenat Apotecari major del citat hospital, càrrec que ocupà durant dos períodes des del 1809 al 1813, i des del 1814 al 1820. Llicenciat en Farmàcia el 1816, i doctorat en Farmàcia el 1817, aquest mateix any guanyà per oposició una càtedra del Col·legi de Farmàcia de Sant Victorià de Barcelona. Fou catedràtic de Física experimental. Fou separat de la càtedra el 1824. I el 1843 tornà a ingressar a la Facultat de Ciències Mèdiques. L'any 1845 va ocupar la càtedra de Química orgànica i Farmàcia química operatòria, fins a 1854, any de la seva jubilació. Fou vocal de la Junta provincial de Sanitat de Barcelona (1837), membre del Col·legi de Farmacèutics de Barcelona, de la Reial Acadèmia de Medicina i Cirurgia, i membre corresponent del “Colegio de Farmacéuticos de Madrid”. També fou autor del “Tratado de farmacia operatoria” (1841), i l'introductor d'una nomenclatura farmacèutica a Catalunya.
L'any 1817 fou elegit i ingressà a la Reial Acadèmia de Ciències i Arts de Barcelona (RACAB), on ocupà diversos càrrecs com a encarregat del Gabinet i director de la Secció de Ciències Fisicoquímiques, i com a vicepresident, abans d'ocupar la presidència entre els anys 1839 i 1840.

## Referències

* 1 2 3 4 «Raimon Fors i Cornet». Reial Acadèmia de Ciències i Arts de Barcelona (RACAB). [Consulta: 19 gener 2021].
* ↑ «Cronologia dels farmàceutics majors i caps de servei, des de mitjans del segle xviii, de l'Hospital de la Santa Creu». Concòrdia Farmacèutica. [Consulta: 19 gener 2021].
* ↑ El Noticiero farmacèutico, 1927.
* ↑ Carmona i Cornet, Anna Maria. De l'apotecari al farmacèutic: els farmacèutics catalans dels segles XVIII i XIX. Edicions Universitat Barcelona, 1983, p. 211-212. ISBN 978-84-7528-101-8 [Consulta: 19 gener 2021].
* ↑ Carmona i Cornet, Ana; Figuerola, I. «Primers ensenyaments i evolució de la "farmàcia pràctica" a la Facultat de Farmàcia de la Universitat de Barcelona». A: Història de la Universitat de Barcelona: I simposium, 1988. Edicions Universitat Barcelona, 1990, p. 328. ISBN 978-84-7875-166-2 [Consulta: 19 gener 2021].
# Hudjriyya

«Hudjriyya» té aquests significats:
* Hudjriyya (tribu), tribu del Iemen al districte d'Hudjriyya (al qual donen nom).
* Hudjriyya (districte), districte del Iemen que agafa el nom de la tribu.
# Dotideomicètides

Dothideomycetidae és una subclasse dels Dothideomycetes que consta de tres ordres: Dothideales, Myriangiales i Capnodiales. Les cavitats de les estructures sexuals (ascomates) no tenen cèl·lules verticals (parafises, pseudoparafises o parafisoides) creixen entre els ascs.

## Referències

* ↑ Schoch CL, Shoemaker RA, Seifert KA, Hambleton S, Spatafora JW, Crous PW, 2006. A multigene phylogeny of the Dothideomycetes using four nuclear loci. Mycologia 98, 1041–1052.
* ↑ Schoch CL, Crous PW, Groenewald JZ, Boehm EW, Burgess TI, de Gruyter J, de Hoog GS, Dixon LJ, Grube M, Gueidan C, Harada Y, Hatakeyama S, Hirayama K, Hosoya T, Huhndorf SM, Hyde KD, Jones EB, Kohlmeyer J, Kruys A, Li YM, Lucking R, Lumbsch HT, Marvanova L, Mbatchou JS, McVay AH, Miller AN, Mugambi GK, Muggia L, Nelsen MP, Nelson P, Owensby CA, Phillips AJ, Phongpaichit S, Pointing SB, Pujade-Renaud V, Raja HA, Plata ER, Robbertse B, Ruibal C, Sakayaroj J, Sano T, Selbmann L, Shearer CA, Shirouzu T, Slippers B, Suetrong S, Tanaka K, Volkmann-Kohlmeyer B, Wingfield MJ, Wood AR, Woudenberg JH, Yonezawa H, Zhang Y, Spatafora JW, 2009. A class-wide phylogenetic assessment of Dothideomycetes. Stud Mycol 64, 1-15S10.
* ↑ Eriksson OE, 1981. The families of bitunicate ascomycetes. Opera Botanica 60, 1-220.
# Madison (Nebraska)

Madison és una població dels Estats Units a l'estat de Nebraska. Segons el cens del 2000 tenia 2.367 habitants.

## Demografia

Segons el cens del 2000, Madison tenia 2.367 habitants, 749 habitatges, i 533 famílies. La densitat de població era de 801,7 habitants per km².
Dels 749 habitatges en un 39,9% hi vivien nens de menys de 18 anys, en un 58,7% hi vivien parelles casades, en un 7,5% dones solteres, i en un 28,8% no eren unitats familiars. En el 25,2% dels habitatges hi vivien persones soles el 14,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,93 i el nombre mitjà de persones que vivien en cada família era de 3,51.
Per edats la població es repartia de la següent manera: un 29,8% tenia menys de 18 anys, un 10,4% entre 18 i 24, un 28,3% entre 25 i 44, un 16,1% de 45 a 60 i un 15,4% 65 anys o més.
L'edat mediana era de 33 anys. Per cada 100 dones de 18 o més anys hi havia 105,9 homes.
La renda mediana per habitatge era de 35.758 $ i la renda mediana per família de 40.733 $. Els homes tenien una renda mediana de 25.550 $ mentre que les dones 21.386 $. La renda per capita de la població era de 14.620 $. Aproximadament el 9,5% de les famílies i el 14,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Felicia Browne

Felicia Mary Browne (Weston Green, comtat de Surrey, 18 de febrer del 1904 - Tardienta, Aragó, 25 d'agost del 1936), fou una artista anglesa que esdevingué la primera voluntària britànica a morir en la Guerra Civil espanyola.
Felicia Browne era filla de l'actriu Edith Johnston. Estudià a l'Escola d'Art St John's Wood i a la Slade School of Art.
Era militant del Partit Comunista de la Gran Bretanya i membre de l'Artists' International Association. El 1934 va guanyar un premi pel seu disseny de la medalla commemorativa del congrés de les Trade Union que recordava el centenari dels "màrtirs de Tolpuddle".
El juliol del 1936, Browne s'embarcà per a fer un viatge de vacances per França i Espanya, acompanyada per la seva amiga Edith Bone, una fotògrafa d'esquerres. Llur objectiu era arribar a Barcelona a temps per viure l'Olimpíada Popular (la resposta de l'esquerra europea als Jocs Olímpics de Berlín de 1936 del règim nazi). Tanmateix, arribaren poc abans de la revolta militar contra la Segona República Espanyola i es veieren envoltades per l'onada de violència que es desfermà a la capital catalana a partir del dia 19 de juliol.
Malgrat les consideracions en contra d'amics i companys del Partit Comunista de la Gran Bretanya, Felicia s'uní a les milícies comunistes que s'organitzaven a Barcelona, el dia 3 d'agost. El 25 d'agost, moria a Tardienta, al front de l'Aragó, en intentar ajudar un camarada italià, formant part d'un escamot de milicians que tractaven de dinamitar un tren carregat de municions pels franquistes i van caure en un parany.
La seva amiga i col·lega Nan Youngman, que resultà molt afectada per la seva mort, li organitzà una exposició memorial l'octubre del 1936.
Un germà seu, William (Billy), també fou donat per desaparegut i probablement mort, durant la Guerra Civil espanyola, el 1939.

## Referències

* ↑ Breu resum biogràfic, un dibuix de Felicia i el seu obituari Arxivat 2008-03-02 a Wayback Machine. (anglès)
* 1 2 Foto de la seva mare, el dibuix de Felicia i el seu obituari Arxivat 2011-07-08 a Wayback Machine. (anglès)
# Divni (Rostov)

* Per a altres significats, vegeu «Divni».
Дивный (en rus: Дивный) és un poble (un possiólok) de l'óblast de Rostov, a Rússia, que en el cens del 2010 tenia 1.119 habitants, pertany al districte d'Aksai.

## Referències

* ↑ Паспорт муниципального образования «Мишкинское сельское поселение» Аксайского муниципального района
# El Duran (Santa Eugènia de Berga)

El Duran és una obra del municipi de Santa Eugènia de Berga (Osona) inclosa en l'Inventari del Patrimoni Arquitectònic de Catalunya.

## Descripció

Masia d'estructura complexa. El cos principal és rectangular, cobert a una sola vessant que llença les aigües a migdia on es troba la façana. Aquesta presenta un portal rectangular amb llinda de fusta a la planta i una finestreta al primer pis. A la part esquerra s'hi adossa un cos de construcció moderna que abriga uns porxos al primer pis sostinguts per pilars de maó. A la part dreta de la façana hi ha poques obertures, les parets són de totxo i els escaires de pedra picada. Al nord hi ha tres cossos adossats un darrere l'altra i tots vessen les aigües al nord. Aquest sector presenta poques obertures. És construïda amb pedra unida amb morter, alguns afegitons de totxo i alguns sectors són arrebossats.

## Història

En un llistat del segle xviii de la parròquia de Santa Eugènia de Berga consta com a masia moderna.
El Duran es troba esmentat en el nomenclàtor de la província de Barcelona de l'any 1860 com a "masia casa de labranza".

## Referències

* 1 2 3 «El Duran». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 juliol 2015].
# Madison (Nou Hampshire)

Madison és una població dels Estats Units a l'estat de Nou Hampshire. Segons el cens del 2000 tenia 1.984 habitants.

## Demografia

Segons el cens del 2000, Madison tenia 1.984 habitants, 777 habitatges, i 560 famílies. La densitat de població era de 19,8 habitants per km².
Dels 777 habitatges en un 33,1% hi vivien nens de menys de 18 anys, en un 60% hi vivien parelles casades, en un 7,2% dones solteres, i en un 27,9% no eren unitats familiars. En el 21,5% dels habitatges hi vivien persones soles el 7,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,97.
Per edats la població es repartia de la següent manera: un 24,8% tenia menys de 18 anys, un 5,4% entre 18 i 24, un 31,1% entre 25 i 44, un 26,6% de 45 a 60 i un 12% 65 anys o més.
L'edat mediana era de 40 anys. Per cada 100 dones de 18 o més anys hi havia 99,2 homes.
La renda mediana per habitatge era de 43.523$ i la renda mediana per família de 51.080$. Els homes tenien una renda mediana de 32.422$ mentre que les dones 22.159$. La renda per capita de la població era de 20.608$. Entorn del 2% de les famílies i el 4,5% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Madison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Madison». American Fact Finder. Oficina del Cens dels Estats Units, 12-01-2010.
# Feliciano Benito Anaya

Feliciano Benito Anaya (c. 1896-1940) va ser un anarcosindicalista espanyol.

## Biografia

Nascut cap a 1896 en la localitat segoviana de Tabladillo, temps després es va traslladar a Madrid, on va treballar com a fuster. A primerenca edat es va afiliar a la Confederació Nacional del Treball (CNT), de signe anarquista. Conegut com el «Pare Benito», va formar part del grup «Los Libertos» de l'Ateneu de Divulgació Social.
Després de l'esclat de la Guerra Civil es va unir a les milícies anarcosindicalistes. Va arribar a comandar una columna que va rebre el seu nom i que va operar al front de Guadalajara-Sigüenza. A la tardor de 1936 va arribar a participar en la batalla de Sigüenza, si bé les seves forces van ser incapaces de defensar la ciutat de l'assalt de les forces revoltades. També va arribar a exercir com a comandant militar de Tarancón. Posteriorment va passar a formar part del comissariat polític de l'Exèrcit Popular de la República. Va arribar a exercir com a comissari polític del IV Cos d'Exèrcit, en el front de Guadalajara. En els últims dies de la contesa va ser designat comissari de l'Exèrcit del Centre.
Capturat pels franquistes, va ser afusellat el 26 d'octubre de 1940 al cementiri de Guadalajara.

## Referències

* 1 2 Gabriel, 2011, p. 479.
* ↑ Alcalá, 2007, p. 38.
* ↑ Llarch, 1976, p. 37, 50-51.
* ↑ Paz, 2007, p. 567.
* ↑ Álvarez, 1989, p. 230, 254.
* ↑ Álvarez, 1989, p. 179.
* ↑ Engel, 1999, p. 176.

## Bibliografia

* Alcalá, César. Las checas del terror: la desmemoria histórica al descubierto. Madrid: LibrosLibres, 2007. ISBN 978-84-96088-59-7.
* Álvarez, Santiago. Los comisarios políticos en el Ejército Popular de la República. Ediciós do Castro, 1989.
* Engel, Carlos. Historia de las Brigadas Mixtas del Ejército Popular de la República. Madrid: Almena, 1999. 84-922644-7-0.
* Gabriel, Pere. Historia de la UGT IV. Un sindicalismo en guerra (1936-1939). Siglo XXI de España Editores, 2011.
* Llarch, Joan. Cipriano Mera. Un anarquista en la guerra de España. Euros, 1976.
* Paz, Abel. Durruti in the Spanish Revolution. AK Press, 2007. ISBN 978-1-904859-50-5.
# Rappoldita

La rappoldita és un mineral de la classe dels fosfats, que pertany al grup de la tsumcorita. Rep el nom de la mina Rappold, a Alemanya, la seva localitat tipus.

## Característiques

La rappoldita és un arsenat de fórmula química PbCo₂(AsO₄)₂·2H₂O. Va ser aprovada com a espècie vàlida per l'Associació Mineralògica Internacional l'any 1998. Cristal·litza en el sistema triclínic. La seva duresa a l'escala de Mohs és 4,5.
Segons la classificació de Nickel-Strunz, la rappoldita pertany a «08.CG - Fosfats sense anions addicionals, amb H₂O, amb cations de mida mitjana i gran, RO₄:H₂O = 1:1» juntament amb els següents minerals: cassidyita, col·linsita, fairfieldita, gaitita, messelita, parabrandtita, talmessita, hillita, brandtita, roselita, wendwilsonita, zincroselita, rruffita, ferrilotharmeyerita, lotharmeyerita, mawbyita, mounanaïta, thometzekita, tsumcorita, cobaltlotharmeyerita, cabalzarita, krettnichita, cobalttsumcorita, niquellotharmeyerita, manganlotharmeyerita, schneebergita, niquelschneebergita, gartrellita, helmutwinklerita, zincgartrel·lita, fosfogartrel·lita, lukrahnita, pottsita i niqueltalmessita.

## Formació i jaciments

Va ser descoberta a la mina Rappold, situada a Neustädtel (Saxònia, Alemanya). Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Rappoldite» (en anglès). Mindat. [Consulta: 22 desembre 2019].
* ↑ «The New IMA List of Minerals – A Work in Progress – Updated: November 2019» (en anglès). International Mineralogical Association. Arxivat de l'original el 23 de març 2019. [Consulta: 22 desembre 2019].
# Hospital Maternitat de Pyongyang

L'Hospital Maternitat de Pyongyang (en coreà: 평양산원) és una maternitat i un hospital universitari de Pyongyang, la capital de Corea del Nord. Les infermeres i les llevadores reben la seva formació a l'hospital per treballar fora de la capital (Pyongyang). Hi ha una unitat de cures intensives (UCI) neonatal a l'hospital. A més, hi ha múltiples sales, dedicades a la salut dental i al càncer de mama, per tractar els problemes de salut de les mares. L'hospital fa servir un sistema cabines de videoconferència perquè els familiars es comuniquin amb la dona que ha donat a llum, ja que els membres de la família tenen el contacte personal restringit amb el nounat i la mare durant cinc dies. Es creu que això ajuda a prevenir les infeccions. La medicina tradicional coreana es fa servir en el tractament dels pacients. El 30 per cent de tots els tractaments estan basats en mètodes tradicionals. En 2012 l'hospital va ser ampliat quan una nova ala especialitzada en el tractament del càncer de mama va ser construïda en els terrenys de l'hospital, per ordre de Kim Jong-un.

## Referències

* ↑ «apps.searo.who.int/ (PDF) pàgina 26.». Arxivat de l'original el 2016-03-04. [Consulta: 28 febrer 2017].
* ↑ Bowie, Nile. «North Korea’s Socialist Winter: Engagement or isolation? (Photo Perspectives)», 16-12-2012.
* ↑ Mason, Margie. «North Korea Health Care: Freezing Hospitals Cast Doubt On Official Narrative», 24-06-2013.
# Eddie Nketiah

Edward Keddar Nketiah (30 de maig de 1999) és un futbolista professional anglès que juga de davanter per l'Arsenal FC.

## Referències

* ↑ «Profile». 11v11. [Consulta: 17 gener 2019].
* ↑ «Eddie Nketiah: Overview». Premier League. [Consulta: 18 juliol 2018].
# Sithathor

Sithathor (S3t-Ḥwt-Ḥr, "filla de Hathor") va ser una princesa egípcia de la XII Dinastia (vers el 1880 aC). Tenia el títol de Filla del Rei, tot i que no se sap del cert qui era el seu pare. Només se la coneix pel seu enterrament a Dashur.
Sithathor en jeroglífic :
Al costat de la piràmide del rei Senusret III hi havia quatre piràmides més petites on es van trobar galeries subterrànies com a lloc d’enterrament per a les dones reials. La majoria dels enterraments es van trobar saquejats, però hi havia dues caixes per a joies que els lladres de tombes van passar per alt. Ambdues caixes contenien una excel·lent col·lecció de joies i se les va anomenar el "primer" i el "segon" tresor de Dashur. El primer tresor es va descobrir el 6 de març de 1894 amb l'excavació realitzada per Jacques de Morgan i va pertànyer molt probablement a Sithathor, ja que s'hi van trobar diversos escarabats amb el seu nom. El tresor contenia un pectoral amb els noms del rei Senusret II, una de les obres mestres de l’orfebreria egípcia. Altres objectes eren petxines daurades, polseres daurades, un mirall i diversos gerros de pedra.
De Sithathor no se'n sap res més enllà de la informació aportada per la seva tomba. Es discuteix si era filla de Senusret III o de Senusret II; en el cas que hagués estat filla de Senusret II hauria estat enterrada com a germana i, potser, consort del rei Senusret III a prop de la seva piràmide.

## Referències

* ↑ Hawass, 2004, p. 48-49.
* ↑ de Morgan, 1895, p. 60-64.
* ↑ Aldred, 1978, p. 115-117.
* 1 2 Dodson i Hilton, 2004, p. 99.

## Vegeu també

* La dona a l'Antic Egipte.

## Bibliografia

* Aldred, Cyril. Jewels of the Pharaohs, Egyptian Jewellery of Dynastic Period (en francès). Londres: Ballantine Books, 1978.
* de Morgan, J. Fouilles à Dahchour (mars-juin 1894) (en francès). Viena: A. Holzhausen, 1895.
* Dodson, Aidan; Hilton, Dyan. The Complete Royal Families of Ancient Egypt (en anglès). Thames & Hudson, 2004. ISBN 0-500-05128-3.
* Hawass, I tesori nascosti dell'antico Egitto, National Geographic, White Star, 2005. ISBN 978-8854002890. pp.48-9., Zahi. idden Treasures of Ancient Egypt: Unearthing the Masterpieces of the Egyptian Museum in Cairo (en anglès). National Geographic, 2004. ISBN 978-9774248818.
# Fiesch

Fiesch és un municipi del cantó suís del Valais, situat al districte de Goms.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Ferran Planes i Vilella

Ferran Planes i Vilella (Bagà, 1914 - Barcelona, 1985) va ser un intel·lectual i escriptor d'ideologia republicana i catalanista, col·laborador al diari El Dia de Manresa. Ingressà a l'exèrcit republicà i s'exilià el 1939. Publicà El desgavell (Barcelona, Editorial Selecta, 1969), crònica personal sobre la guerra civil, l'exili amb l'ocupació alemanya de França, i la primera postguerra. Aquesta primera edició, dràsticament censurada pel règim franquista, es va exhaurir al cap de tres setmanes, i no va ser fins al 2011 que es va tornar a editar (Club Editor) en la seva versió íntegra, recuperada del manuscrit original per l'historiador Joaquim Aloy. Ferran Planes visqué la derrota republicana, l'exili i es fugà quan estava pres en un centre d'internament de l'exèrcit alemany als afores de Mülhausen (França). Entre els qui van romandre-hi i van ser deportats a Mauthausen, on milers de persones van morir, hi havia el seu amic i intel·lectual Joaquim Amat-Piniella.
El 1976 publicà el llibre de viatges en castellà Caminos, actualment molt difícil de trobar. L'any 2012 aparegué la versió castellana d'El desgavell sota el títol El desbarajuste Libros del Asteroide.

## Referències

* ↑ Joaquim Aloy, Jordi Basiana i Pere Gasol La República a Manresa en un clic (1931-1936) sota llicència Creative Commons
* ↑ La Vanguardia, 22 d'abril de 1969
* ↑ Núria Escur 'El desbarajuste, lúcida visión del exilio Arxivat 2014-08-20 a Wayback Machine. article publicat al diari La Vanguardia el 3 de març de 2013.
* ↑ Mata i Riu, Toni. «´El desgavell´ de Ferran Planes, un llibre oblidat durant quaranta anys». Regió7, 04-02-2011. [Consulta: 10 febrer 2017].